cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es de cy cy cy cy cy cy en cy cy cy en en cy cy en cy cy cy cy en cy en en cy en cy cy cy jbo en cy cy cy jbo en cy cy cy jbo en cy cy cy ca en fr cy cy ca en en cy cy cy cy en cy cy cy en cy cy cy cy cy en cy cy cy en de cy cy cy it cy cy en cy cy es en cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
CWIS Y CYNGOR LLYFRAU
Llongyfarchiadau mawr i'r plant a gynrychiolodd yr ysgol yn Rownd Derfynol y Cwis Llyfrau eleni.
Roedd yna ddwy elfen i'r gystadleuaeth sef trafod un llyfr a rhoi cyflwyniad ar lyfr arall. Yn y rownd genedlaethol eleni llwyddodd y grŵp trafod i ennill y gystadleuaeth, gyda'r ysgol yn dod yn drydydd wrth gyfuno marciau'r trafod a'r cyflwyniad.
Yn y llun gyferbyn gweler aelodau'r grŵp trafod gyda Miss Llwyd sef Siwan Heledd, Beca, Siwan Fflur ac Eluned, ac yn y llun odditano gweler holl aelodau'r cyflwyniad yn eu gwisgoedd cyfnod yr Ail Ryfel Byd sef Mary, Imogen, Siwan Fflur, Elinor, Siwan Heledd, Beca, Evan ac Eluned. Roedd Anest hefyd yn aelod o'r ddau grŵp ond yn anffodus methodd gymryd rhan oherwydd salwch.
Diolch yn fawr i'r Cyngor Llyfrau am gynnal digwyddiad wnaeth roi boddhad mawr i'r plant wrth baratoi at y diwrnod yn darllen a thrafod gwahanol lyfrau. Roedd hi hefyd yn fraint cael cyfarfod â'r artist enwog Jac Jones ar y diwrnod - diolch iddo am gyflwyniad diddorol dros ben am ei waith fel artist ac awdur.
Yn y bore aethom i Ganolfan y Barcud yn Nhregaron. Roeddem yn llawn cyffro ac yn edrych ymlaen at gael gweld hen ystafell ddosbarth. Cafodd y merched wisgo pinaffor gwyn ac yna aethom i eistedd ar feinciau tu ol i ddesgiau pren. Roedd yn rhaid i ni siarad Saesneg yn y dosbarth neu fe fydden ni’n gorfod gwisgo’r Welsh Not am ein gwddf. Buom yn adio ac yn adrodd tabl 2 gan ddefnyddio abacws pren. Roedd yr athro yn ysgrifennu geiriau Saesneg ar y bwrdd du efo sialc. Cyn ateb cwestiwn roedd yn rhaid i ni ddweud ‘Please Sir..’ Cawsom gyfle i ysgrifennu ar lechen efo sialc ac yna i ysgrifennu ar bapur efo pen ac inc. Buom yn canu Doh-Re-Mi a chawsom gwis. Ar ôl hynny cawsom ddiod oren a chacen gry a chyfle i brynu pethau diddorol yn y siop. Yna nôl â ni i’r bws a theithio i Fwlch Nant yr Arian. Cawsom bicnic yno a chyfle i chwarae yn y parc. Buom yn cerdded o amgylch y llyn gan ddilyn map, darllen cliwiau a chwilio am anifeiliaid pren. Cawsom ddiwrnod wrth ein bodd!
Cliciwch yma i weld y casgliad llawn (68 llun)
Mae'r llun ar gael i'w brynu o'r ysgol. Ewch i weld Wendy James am fwy o wybodaeth
CYNGERDD HAF LWYDDIANNUS ARALL
Cliciwch yma i weld y casgliad llawn (139 llun)
» Y Neuadd Fawr dan ei sang eleni eto wrth i holl blant yr ysgol berfformio amrywiaeth o eitemau ar y llwyfan. Diolch yn arbennig i'r Gymdeithas Rieni ac Athrawon am gynorthwyo gyda'r trefniadau ac i'r holl rieni a theuluoedd am gefnogi'r noson. Diolch yn fawr hefyd i'r holl noddwyr am eu cefnogaeth hael.
I weld y casgliad llawn cliciwch yma
I archebu llun/iau cysylltwch gyda'r ffotograffydd Anthony Jarrett ar 01970 832726 neu gliciwch yma
CYSTADLEUAETH GRICED CYLCH ABERYSTWYTH
Da iawn i dîm Criced yr ysgol ar gystadlu mor dda yn nhwrnament Cylch Aberystwyth eleni. Llwyddodd y tîm i ennill y rownd gyntaf, cyn mynd ymlaen i ennill dwy gêm ac yna colli yn y gêm gyn-derfynol. Anlwcus bois!
LLWYDDIANT YN EISTEDDFOD GENEDLAETHOL YR URDD ERYRI 2012
Llongyfarchiadau i bawb a gystadlodd yn yr eisteddfod a gynhaliwyd yng Nglynllifon eleni.
Llwyddodd 6 o gystadlaethau'r ysgol gyrraedd y llwyfan. Dyma nhw:
Côr (Y.C.) Bl 6 ac iau (Ysg. dros 150)
Llongyfarchiadau mawr i gôr yr ysgol ar ennill y gystadleuaeth hon eleni. Diolch yn fawr hefyd i'w hyfforddwr ac arweinydd Mr Aled Morgan ac i'r cyfeilydd Miss Gwenan Morgan am roi o'u hamser i'w hyfforddi.
Cliciwch yma ac ewch i waelod y dudalen ar gyfer eu gwylio ar wefan S4C
Dawns Cyfansoddiad Creadigol (Cymysg) Bl 6 ac iau
Llongyfarchiadau mawr i'r Grŵp Dawns Cyfansoddiad Creadigol ar ei llwyddiant eleni. Diolch i Rachel West am eu hyfforddi.
Cliciwch yma ac ewch i waelod y dudalen ar gyfer eu gwylio ar wefan S4C
Cyflwyno Alaw Werin Unigol Bl 6 ac iau
Llongyfarchiadau mawr i Beca ar ennill yr Alaw Werin eleni. Yn ogystal â'r fedal aur mae Beca'n ennill taith i Euro Disney. Waw! Mwynha dy hun!
Cliciwch yma ac ewch i waelod y dudalen ar gyfer ei gwylio ar wefan S4C
Côr Cerdd Dant (Adran/Y.C.) Bl 6 ac iau
Llongyfarchiadau mawr i gôr cerdd dant yr ysgol ar ddod yn ail yn y gystadleuaeth hon eleni. Diolch yn fawr i'w hyfforddwraig Mrs Bethan Bryn Jones ac i'r cyfeilydd Mrs Mary Jones Morris am eu hamser yn hyfforddi'r plant.
Cliciwch yma ac ewch i waelod y dudalen ar gyfer eu gwylio ar wefan S4C
Dawns Hip-Hop/Stryd/Disgo Bl 6 ac iau
Llongyfarchiadau mawr i Mary ar ddod yn ail yn y gystadleuaeth hon eleni, a hynny ar ei hymgais gyntaf! Go lew ti!
Cliciwch yma ac ewch i waelod y dudalen ar gyfer ei gwylio ar wefan S4C
Cliciwch yma i weld y casgliad llawn (23 llun)
Unawd Cerdd Dant Bl 5 a 6
Llongyfarchiadau mawr i Anest ar ddod yn drydydd yn y gystadleuaeth hon eleni. Anest oedd un o ddisgyblion prysuraf yr ysgol gan gystadlu mewn 8 cystadleuaeth i gyd! Tipyn o gamp!
Cliciwch yma ac ewch i waelod y dudalen ar gyfer ei gwylio ar wefan S4C
ARTEFFACT BLWYDDYN 3 YN FUDDUGOL YN EISTEDDFOD GENEDLAETHOL YR URDD
» Yr arteffact buddugol ynghyd â'r dystysgrif
Llongyfarchiadau enfawr i Grŵp o ddisgyblion Blwyddyn 3 ar lwyddo i ennill un o gystadlaethau Celf, Dylunio a Thechnoleg yr Eisteddfod gyda'u arteffact ar y thema Symud, Cynnwrf neu Dathlu. Gwnaethpwyd arteffact o'r Cobyn Cymreig allan o froc môr, gyda'r cwpled canlynol yn adrodd ei stori:
Yn geffyl cadarn, yn ferlyn y ffridd
Y cob yw ein ffefryn ers slawer dydd.
PRINTIAU LLIW ELINOR YN AIL YN EISTEDDFOD GENEDLAETHOL YR URDD
» Printiau lliw Elinor a ddaeth yn agos iawn at y brig eleni.
Mae Elinor yn un sydd wedi cystadlu'n frwd gyda ffotograffiaeth yn Eisteddfod yr Urdd bob blwyddyn. Eleni, am y tro cyntaf, llwyddodd i gynnal y rownd genedlaethol gan ddod yn ail - campus yn wir. Llongyfarchiadau mawr iddi.
DIWRNOD PINC ER COF AM ANGHARAD MAIR WILLIAMS
Cliciwch yma i weld y casgliad llawn (80 llun)
Trefnwyd 'Diwrnod Pinc' gan y Cyngor Ysgol heddiw i gofio am gyn-ddisgybl, Angharad Mair Williams a fu farw ar ddiwedd mis Tachwedd y llynedd yn 14 mlwydd oed. Roedd Angharad wrth ei bodd gyda'r lliw pinc, ac felly pa liw gwell i annog plant yr ysgol i wisgo ar ddiwrnod i'w coffau?! Diolch i bawb a gyfrannodd £1 am wisgo pinc - bydd yr arian yn cael ei gyfrannu i elusen Ysbyty Great Ormond Street, gyda rhai aelodau o staff, cyfeillion yr ysgol a theulu Angharad yn teithio i Lundain ganol mis Awst.
Darllenwch fwy am y daith honno yma
- - - - - - - - - - - - - - - - - - - - - - - - - -
Llwyddwyd i godi £425.90 heddiw!! Diolch yn fawr iawn
gan y Cyngor Ysgol
MAE'R CYWION WEDI HEDFAN O'R NYTH!
Fore dydd Iau diwethaf, ar ôl bron i bedair wythnos, fe wnaeth ein cywion bach hedfan y nyth. Roedd hi’n braf eu gweld yn tyfu’n ddigon mawr i adael ond hefyd yn drist iawn ar yr un pryd. Roedd y ddau oedolyn wedi bod yn weithgar iawn dros yr wythnosau yn chwilio am fwyd i’r cywion ac yn eu cadw’n gynnes, rydym yn gobeithio bod y cywion yn iawn ac yn mwynhau eu hunain.
Cliciwch yma i weld y clip fideo olaf ohonynt cyn iddynt adael
« Newyddion Mai 2012 / Newyddion Gorffennaf 2012 »
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk